તા.૧૫ને મંગળવારે સ્ટેન્ડીંગ કમિટીની બેઠક મળનારી છે જેમાં રૂ.૭.૨૧ કરોડના વિકાસ કાર્યો હાથ ધરવા લીલી ઝંડી અપાશે તેમાં પેવિંગ બ્લોકના કામ પાછળ જ અધધ રૂ. ૫.૭૧ કરોડ ખર્ચ કરવા નિર્ણય થશે. આડેધડ ગમે ત્યાં પેવીંગ બ્લોક બેસાડી દેવાથી શહેરનો વિકાસ કર્યો ગણાશે તેમ ભાજપના શાસકોનું માનવું છે ! શહેરના બ્યુટીફીકેશન માટે બીજા અન્ય વિકલ્પો પણ છે જ પરંતુ શાસકો પર જાણે પેવીંગ બ્લોકનું ભૂત સવાર થયું હોય એમ વગર વિચાર્યે કામગીરી થઈ રહી છે. અનેક વિસ્તારમાં પેવીંગ બ્લોક નાખ્યા બાદ મહિનાઓમાં જ વિકાસ માટે રસ્તાઓ ખોદી બ્લોકના કરેલા કાર્યોનો કચ્ચરઘાણ નીકળ્યો છે, આ નુકશાનીના પૈસાનું ભારણ તો આખરે તો પ્રજાના ખિસ્સા પર જ આવવાનું ને..?!